open-index/open-wikipedia-markdown huggingface dataset:
Thebenromanen

***Thebenromanen*** (fransk: ***Roman de Thèbes***) er en fransk roman på rimede vers fra 1155. Den er en av tre franske rimromaner som mellom 1155 og 1165 ble dikta over antikke emner på ulike steder i Frankrike. Sammen med *[[Aeneasromanen]]* og *[[Trojaromanen]]* utgjør *Thebenromanen* den såkalte antikke syklus. Det spesielle med de antikke romanene er at mens handlinga er lagt til det gamle Hellas (i dette tilfellet Theben eller med en tilknytning til denne byen), er personene, skikkene og miljøet umiskjennelig fransk høymiddelalder, og verkene kan trygt regnes å tilhøre den høviske litteraturen. Det antikke forelegget er sannsynligvis Statius' *Thebaide*.

I *Thebenromanen* gjenfortelles historia om Ødipus og hans to sønner Eteokles og Polyneikes. Som i andre liknende verk er det overnaturlige utelatt, mens det er lagt vekt på å skildre kostbarhetene ved hoffet og riddernes og jomfruenes påkledning. Det er lagt inn flere kjærlighetshistorier som ikke finnes i forelegget, og den høviske kurtoisi blomstrer i antikke omgivelser. Thesevs er hertug, og Ismene er blitt abbedisse i et nonnekloster.

*Thebenromanen* er skrevet i åttestavelses kupletter. Den er blitt tillagt Benoît de Sainte-Maure, som skrev *Trojaromanen*, men dette er høyst usikkert.

## Litterær omtale
*L. Constans: *La Légende d'Oedipe étudié dans l'antiquité, au moyen âge, et dans les temps modernes* (Paris, 1881), og seksjonen *L'Epopée antique* i De Julleville's *Histoire de la langue et de la littérature française* 
*L. Constans (red.): *Le Roman de Thebes*, Soc. des anciens textes français, Paris, 1890
*G. Ellis: *Specimens of Early English Metrical Romances*, iii., 1805.
Tim Mayotte

**Timothy «Tim» Mayotte** (født 3. august 1960 i Springfield, Massachusetts, USA) er en tidligere profesjonell tennisspiller. 

Han vant tolv single- og én doubleturnering i løpet av sin tenniskarriere. Han var nummer sju i verden på rankinglisten da han var på topp. Mayotte vant aldri noen Grand Slam-tittel, det nærmeste han kom var semifinaleplass i Wimbledon (1982) og i Australian Open (1983).

Han vant en olympisk sølvmedalje under Sommer-OL 1988 i Seoul.
## OL-medaljer
* OL 1988  Seoul - sølv i tennis (single herrer).

## Referanser


## Eksterne lenker
*
Forgotten Realms

***Forgotten Realms*** er en fiktiv setting for rollespillet *[[Dungeons & Dragons]] (D&D)* fantasy rollespill. Det ble laget og utviklet av den kanadiske forfatteren og spilldesigneren Ed Greenwood. Også kjent som kun  *The Realms*, den ble raskt den mest populære setting innen *[[D&D]]* i 1990-årene, Serien ble gjort mer populær av noveller skrevet av forfatteren R.A. Salvatore og mange datarollespill som *[[Pool of Radiance]]* og *[[Baldur's Gate|Baldur's Gate-serien]]*. Hovedfokus i settingen er superkontinentet Faerûn, en del av verdenen Abeir-Toril, en Jord-liknende planet med mange virkelige påvirkninger.

## Icewind Dale
Icewind Dale er den arktiske region på kontinentet *[[Faerûn]]*, som ligger i verdenen *[[Abeir-Toril]]*, som er en del av det fiktive Forgotten Realms-universet.

I Faerûn ligger Icewind Dale langt mot nord, over en enorm fjellkjede kjent som *The Spine of the World*

Icewind Dale er blitt kjent igjennom romanserien med samme navn, og gjennom en populær videospillserie også kalt Icewind Dale.

## Eksterne lenker
*
Fylkesvei 31 (Buskerud)

**Fylkesvei 31 i Buskerud** gikk mellom Tangen og Tufthagen i Drammen kommune. Veiens lengde var 6,5&nbsp;km.

2019 ble veien del av fylkesvei 2714.

## Kommuner og knutepunkter

## Referanser

 
## Eksterne lenker
* Vegvesenets vegkart
Sommerfugl (TV-serie)

***Sommerfugl*** var en norsk såpeserie som gikk på TV 2 i 1996. Hovedrollene ble spilt av Kjetil Harket (bror av Morten Harket) og Beate Halkjelsvik (som det pene og tekkelige søskenparet Tine og Anders). Ellers var det bare ukjente skuespillere med. Undertittelen til serien var «*Norsk dramaserie om to søsken som er på vei til å bli voksne i Oslo i 1995*».

Serien hadde premiere 14. januar 1996 og ble sendt søndager kl. 20:30 på TV2. Det ble bare laget og sendt 12 episoder pga. av lave seertall.

## Handling
Serien var lagt til et mote- og designmiljø i en norsk storby, der unge vakre mennesker treffes og intrigeres over en lav sko. Serien hadde samme mal som eksempelvis *[[Melrose Place]]* og *[[Helene og gutta]]*, og rollene innehas av unge norske amatørskuespillere.

Hovedpersonen er 19 år gamle Tine Nordheim, som kommer fra en alminnelig familie på Tåsen. Tine og hennes 26 år gamle storebror Anders bor sammen med foreldrene Marit og Kjell. Anders er kjæreste med den snobbete og bortskjemte Celine, som Tine har svært lite til overs for.

Tine går siste året på videregående, men er møkklei skolen og drømmer om å bli motedesigner. Etter at hun vinner en designkonkurranse blir hun overlykkelig og vil slutte på skolen, men kommer da i en voldsom konflikt med sin mor, som har store planer for Tines utdannelse. Etter en voldsom krangel rømmer en rasende Tine hjemmefra, og kameraten Håkon hjelper henne med et midlertidig sted å bo – i katakombene, som er øvingslokalet til Håkons band. Dette er imidlertid lite populært blant de andre bandmedlemmene, som ikke ønsker å ha Tine boende der.

Det utspiller seg også en rekke konflikter rundt Celine. Ekskjæresten hennes, Peter, har nemlig fortsatt et godt øye til henne – men også til Celines mor. Peters hensikter er imidlertid uedle da det først og fremst er damenes penger han er ute etter.

## Bak serien
Bak «Sommerfugl» sto den franske produsenten Jean François Nebell og selskapet Litteris Production.

I mars samme år gikk Jean Francois Nebels selskap konkurs på grunn av lave seertall for *Sommerfugl* og at hans forrige serie, *[[Sett på maken]]* ble tatt av sendeskjema etter bare en episode.

## Kritikerslakt
*Sommerfugl* ble av mange utpekt som årets kalkun og ble karakterisert som «en serie som mangler både instruksjon og intelligens».  VG ga serien terningkast 1, og sammenlignet den med Dis.

## Uverdige arbeidsbetingelser
Det ble senere kjent og rettet kritikk mot at skuespillerne i serien bare fikk 14 kroner timen, samt minimum ti timers jobb daglig, overtid uten kompensasjon, uholdbare forhold under opptakene og taushetsplikt om kontraktene. Arbeidsvillkårene førte til sterke reaksjoner mot TV2 fra en rekke skuespillere, og enkelte tok til orde for å boikotte kanalen. I februar gikk Axel Hveding i Wegelius TV ut og sa at Jean François Nebell i Litteris Production sverter hele det norske TV-produksjonsmiljøet. Han pekte spesielt på forholdene i kontraktene som binder skuespillere til å gi ham 30 prosent provisjon av fortjenesten i tre år.

## Referanser


## Eksterne lenker
*
Snapseruten

**Snapseruten** er et tilbud for bil- og sykkelturisme i distriktene rundt Limfjorden i Danmark.

Seks kroer og fire hoteller er med i ordningen som ellers består av seks blomster- og urtehager og åtte museer som belyser snapseframstillingen og hvordan lage sin egen.

De danske spritfabrikker har laget individuelle snapser til overnattingsstedene. En prøvesmak og en bedre middag hører til i pakken.
Superkontinent

Et **superkontinent** er, innen geologi, en landmasse sammensatt av mer enn én tektonisk plate. Samlingen av de tektoniske platene som danner Eurasia kvalifiseres som superkontinent i dag (Eurasia).

En oversikt over sannsynlige superkontinenter, med antatt eksistens i millioner år fra vår tid, omfatter:

* Vaalbara – 3 600–2 800 – Det tidligste kjente superkontinentet, basert på kratoner i Sør-Afrika og Australia
* Ur – 3 100–2 000 – Et av de første stabile kontinentene, mindre enn dagens Australia
* Kenorland –  2 700–2 100 – Sammensatt av flere kratoner, inkludert deler av dagens Nord-Amerika og Baltikum
* Columbia / Nuna – – – Et stort superkontinent som samlet mange av dagens kontinenter
* Rodinia – –700 – Det første superkontinentet som samlet nesten alle landmassene
* Pannotia – 600–540 – Et kortlivet superkontinent før Pangea, ofte oversett
* Gondwana – 550–400 (1–2 kontinenter) – En sørlig landmasse som senere ble del av Pangea; inkluderte Afrika, Sør-Amerika, India, Australia og Antarktis
* Pangea – 300–200 – Det mest kjente superkontinentet, som samlet nesten hele jordens landmasse
* Eurasia – 55–nåtid

Det dannet seg i 1990-årene en økende erkjennelse av at søylestrømmer har sammenheng med superkontinenter, hvor man mente å observere sykluser hvor superkontinenter hemmet mantelens lavautveksling som en «trykk-koker», og til slutt sprakk opp i en prosess med stor magmatisk aktivitet.

Såkalte «store magmatiske provinser» *(large igneous provinces)* har vært tidfestet til omtrent 2770 millioner år siden, og videre 2740, 2715, 2705, 2450, 2250–2000, 1900–1600, 1380 og 1275–1267 (Columbia), 1108, 800 og 723 (Rodinia), og 250 millioner (Pangea) år siden, hvor navn i parentes antyder hvilket kontinent som var i ferd med å bli dannet eller splittet opp i prosessen.

## Referanser


## Eksterne lenker
*
Vidå

**Vidå** (tysk: *Wiedau*, jysk: *æ Virå*, frisisk: *Widuu*) er ei 26 km lang regulert elv i Sønderjylland i Danmark. Den starter øst for Tønder ved sammenløp av flere elver; Arnå, Hvirlå, Grønå og Sønderå. 

Elva renner gjennom Rudbøl, Rudbøl Sø, og slusene Højer Sluse og Vidå Sluse før den munner ut i Vadehavet. 

På visse strekninger danner den grensa mellom Danmark og Tyskland.

## Referanser
 
 


## Litteratur
*
Chris Lewis

**Chris Lewis** (født 9. mars 1957 i Auckland på New Zealand) er en tidligere profesjonell tennisspiller.

Han vant tre singel- og åtte doubleturneringer i løpet av sin tolv år lange tenniskarriere. I 1983 kom han til finalen i Grand Slam-turneringen Wimbledon gjennom å beseire Kevin Curren i den ene semifinalen. Lewis ble den syttende useedede i Wimbledons lange tennishistorie til å nå finalen og den andre fra New Zealand etter Tony Wilding i 1914. Lewis tapte finalen til John McEnroe som vant med 6-2, 6-2, 6-2.

Han nådde som best en 19 plass over verdens beste tennisspillere på rankingen og han vant totalt 241 singlekamper og tapte 204 i løpet av karrieren.

## Referanser

## Eksterne lenker
*
Sara (navn)

**Sara** og **Sarah** er kvinnenavn som betyr «prinsesse». Navnene er vanlige i mange land over hele verden.

## Etymologi
*Sara* og *Sarah* er varianter av de hebraiske kvinnenavnet *Sarai* som betyr «prinsesse» eller «fyrstinne». Sara var ifølge Bibelen Abrahams hustru, Koranen kaller henne profeten Ibrahims hustru. Sara har navnedag 16. mai i Norge og Danmark og 19. juli i Finland og Sverige.

Andre varianter av navnet er *Sára* og *Saara*. Merk at navnet *[[Zahra]]* har en annen opprinnelse og betydning enn Sara.

Merk at ordet *sara* finnes i mange språk og betyr blant annet: «alt» på hindi, «rytme» på swahili og «siv» på finsk og estisk.

## Utbredelse
*Sara* er nevnt i 35 vers i Bibelen, og er dermed blant de ti oftest nevnte kvinnenavnene i Bibelen.

*Sara* er brukt i Norge siden 1500-tallet, og var vanlig på 1700-tallet. I perioden med nasjonal sosialisme fra 1938 ble alle jødiske kvinner og jenter tvunget av navneendringsreguleringen til å akseptere navnet Sara, hvis de ikke allerede hadde et fornavn, som ble ansett som et «typisk jødisk navn» i nazistiske Tyskland. I nyere tid har *Sara* vært blant de mest populære døpenavnene i Norge fra ca. 2000, og var på ti på topp-listen i perioden 2000&ndash;. *Sara* var det aller mest populære navnet på jentebarn både i 2002 og 2007, og hadde en popularitetstopp med 1,3 % i 2002. Formen*Sarah*hadde en popularitetstopp med 0,5 % i 2007.

I England var *Sarra* et vanlig navn i middelalderen, mens formen *Sarah* var mest populær på 1700- og 1800-tallet.

I USA har *Sarah* vært et populært navn fra 1800-tallet.

*Sara* og *Sarah* er i dag svært vanlige navn i mange land over hele verden.

|}

## Navnedag
*Sara* har navnedag i flere land, oftest 19. juli. Den norske navnedagen er .

## Kjente personer med navnet

Personene i listen er ordnet kronologisk etter fødselsår.
* Sara (2000–1800 fvt.), kvinne nevnt i Bibelen og Koranen
* Sara Fabricius (1880–1974), norsk forfatter, mest kjent under psevdonymet Cora Sandel
* Sara Lidman (1923–2004), svensk forfatter
* Sara Paretsky (født 1947), amerikansk forfatter
* Sarah «Fergie» Ferguson (født 1959), britisk kvinne, tidligere gift med britiske prins Andrew, hertug av York
* Sara Blædel (født 1964), dansk forfatter
* Sarah Jessica Parker (født 1965), amerikansk skuespiller kjent fra TV-serien Sex og singelliv
* Sarah McLachlan (født 1968), canadisk sangerinne
* Sara Stridsberg (født 1972), svensk forfatter og oversetter som vant Nordisk råds litteraturpris 2007
* Sahra Hausmann (født 1973), norsk håndballspiller
* Sarah Michelle Gellar (født 1977), amerikansk skuespiller, kjent for rollen som Buffy
* Sara Nordenstam (født 1983), norsk svømmer
* Sarah Louise Rung (født 1989), norsk svømmer

## Annen bruk av navnet
* *Sara* var blant de hundre mest brukte navnene på katter og blant de hundre mest brukte navnene hunder i Norge i 2014. *Sara* var også blant de ti vanligste hundenavnene i Norge i en undersøkelse fra 2025.
*Sara* er også et vanlig navn på kyr i Norge.

## Se også
* Sarabråten – rasteplass i Østmarka i Oslo
* Sarabråten - Kulturhistorie fra Oslos første utfartssted
* Zara – kleskjede

## Referanser


## Eksterne lenker
*
Fylkesvei 22 (Buskerud)

**Fylkesvei 22 i Buskerud** gikk mellom Sandaker og Huseby i Lier kommune.

Traséer: Huseby – Kjellstad (1,1&nbsp;km), Kjellstad – Sandaker (1,1&nbsp;km)

2019 ble treséene erstattet av fylkesvei 2703 og fylkesvei 2702.

## Kommuner og knutepunkter

 
## Referanser


## Eksterne lenker
* Vegvesenets vegkart
Pyrolyse

**Pyrolyse** (av gresk *pyro-* og *-lyse*) (andre navn er **destruktiv/destruerende destillasjon**, (**for-**) **koksing**, **trekullbrenning** og **tørrdestillasjon**) er spalting av sammensatte, fortrinnsvis faste organiske, kjemiske forbindelser til nye produkter ved hjelp av oppvarming uten tilgang på luft (oksygen). Produktene er vanligvis lysgass, vandige destillater, pyrolyseolje, tjære og koks/trekull. Prosessen kan foregå isolert, men er vanligvis en del av en annen termokjemisk prosess som forbrenning eller forgassing. 

## Terminologi
Termene *destruktiv*/*destruerende destillasjon*, (*for-*) *koksing*, *pyrolyse*, *trekullbrenning* og *tørrdestillasjon* betegner samme termokjemiske prosess. Selv om de brukes om hverandre indikerer de ofte forskjeller i råstoff, ønsket produkt og om prosessen er enkeltstående eller en delprosess.

## Industrielle prosesser
I ei tjæremile utvinnes tjære fra tyri og trekull blir igjen i mila. Ved trekullbrenning vektlegges produksjon av trekull framfor tjære. Forkoksing av kull brukes i industrien for fremstilling av lysgass og koks i form av fast, tett nyttekoks (sinders) eller løsere alminnelig fyringskoks. Petrokjemiske primærprodukter, som etylen og propylen, lages ved termisk spalting i en petrokjemisk cracker. Aktivkull fremstilles ved pyrolyse av trevirke og annet ikke-fossilt organisk materiale. 

## Produkter som framstilles gjennom pyrolyse
*Aktivkull
*Lysgass
*Koks
*Tjære
*Trekull
*Tretjære

## Se også
*Brensel
*Forbrenning
*Forgassing
*Oksidasjon

## Referanser
KV «Svalbard» (W303)

**KV «Svalbard»** (W 303) er et norsk kystvakt&shy;fartøy. Fartøyet er isforsterket, og kan operere i jevn is på 1 meters tykkelse og 4 m oppstykket is. Fartøyet har DNV GL isbryternotasjon Icebreaker Polar 10.

## Konstruksjon og bruk

KV «Svalbard» er 103 meter som er 30 meter kortere enn Marinens fregatter i Fridtjof Nansen-klassen. I deplasement er hun imidlertid større med sine 6&nbsp;375 tonn mot Nansen-klassens 5&nbsp;200 tonn.

Fartøyet opererer stort sett i Barentshavet, og er også spesielt tiltenkt oppgaven med oppsyn i området rundt Svalbard hvor is er vanlig.

Fartøyet har et skrog utformet for isbryting og dette innebærer stor bevegelse i fartøyet selv ved relativt lite sjøgang. Slingringen (*roll*) kan være noe ekstrem, og kan sies å være en påkjenning for mannskapet. Fartøyet er bygget for å kunne operere i atomforurensede eller kjemisk forurensede områder, ved at mannskapet har mulighet for å rense luften og «stenge ned» skipet, slik at skipet ikke tar inn forurenset luft. KV «Svalbard» er også utstyrt med to stykk brannkanoner, som kan pumpe opptil 2&nbsp;400 m³/t, med en rekkevidde på 120–130 meter. Vannkanonene kan sprøyte skum om nødvendig.

KV «Svalbard» var satt opp med Westland Lynx-helikopter fra Luftforsvarets 337 skvadron frem til 2014, denne er planlagt erstattet av en annen type helikoptre, i likhet med resten av kystvaktens helikopterbærende fartøyer.

## Nordpol-toktet
Den 21. august 2019 ble «Svalbard» det første norske skipet til å seile til Nordpolen. «Svalbard» seilte på oppdrag fra Nansensenteret for miljø og fjernmåling i Bergen. I prosjektet «Coordinated Arctic Acoustic Thermometry Experiment» (CAATEX) måles temperaturer i havet. Også USA deltok i prosjektet. Forskere skulle for første gang på 20 år benytte lydsignaler til å kartlegge havtemperaturen på tvers av hele Polhavet.

Målingene skulle foretas med direkte målinger fra skipet, droner, avanserte drivende bøyesystemer og kilometer lange vertikale oseanografiske rigger som skulle stå ute det neste året.

Forsvarsmateriell testet sammen med Forsvarets forskningsinstitutt et nytt satellittsystem nord for 80. breddegrad. Det oppgraderte systemet gjorde det mulig å laste ned og sende bilder av for eksempel iskart.

I oktober 2020 reiste KV Svalbard til Beauforthavet der mannskapet assisterte forskningsstiftelsen Nansensenteret med å hente inn igjen forskningsriggene, som ble lagt ut året før.

## Referanser


## Eksterne lenker
* 
*
Gina Janssen

**Gina Janssen** (født 1953) er en tysk skuespiller, pornofilmaktør og nakenmodell.

Janssen begynte sin karriere som nakenmodell i tyske pornoblader, før sin inntreden i filmbransjen. Hennes filmdebut var i 1975 i *Schulmädchen-Report*, som var en populær, erotisk filmserie i Tyskland på 1970-tallet. Etter det flyttet hun til Danmark hvor hun ble med i mer hardcore-pregede filmer. I 1976 spilte hun en sentral rolle i den danske sex-filmen *I løvens tegn* (hvor hun medvirket i hardcore-scener). Hun hadde også sentrale roller i oppfølgerne, *Agent 69 Jensen - I skorpionens tegn* (1977) og *Agent 69 Jensen - I skyttens tegn* (1978). På 1980-tallet hadde hun en sentral rolle i den erotiske skrekk-thrilleren *Sadomania* (1981), av Jess Franco, samt i pornofilmen *Nympho maniacs* (1980). Hennes siste filmrolle var i *Funny boys und funny girls* fra 1984.

## Filmografi (utvalg)
* 1984 Funny boys und funny girls
* 1981 Sadomania – Loba Mendoza
* 1980 Drei Schwedinnen auf der Reeperbahn
* 1980 Nympho maniacs
* 1979 Sunnyboy und Sugarbaby (også kjent som *She's 19 and Ready*) – Britta
* 1979 A Baroness and Her Servant
* 1978 Agent 69 Jensen - I skyttens tegn – Matty Hari
* 1978 Studentinnen-Report – Nancy
* 1977 Agent 69 Jensen - I skorpionens tegn – Matty Hari
* 1976 I løvens tegn – Yrsa
* 1975 Schulmädchen-Report 9: Reifeprüfung vor dem Abitur

## Referanser


## Eksterne lenker
*
Fylkesvei 16 (Buskerud)

**Fylkesvei 16 i Buskerud** går mellom Damtjern og Ulvenvannet i Lier kommune. Veiens lengde er 4,0&nbsp;km.

2019 ble veien del av fylkesvei 1436.

## Kommuner og knutepunkter

## Referanser

 
## Eksterne lenker
* Vegvesenets vegkart
17. serierunde i Premier League 2006/07

**17. serierunde i Premier League 2006/07** begynte lørdag 9. desember kl. 13:45 med Manchester-derbyet mellom Manchester United og Manchester City. Runden ble avsluttet med Sheffield United hjemme mot Aston Villa to dager senere.

 

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Helge Jegtvik

**Helge Jegtvik** (1927–2006) var en norsk politiker. Han var ordfører i Hitra kommune fra 1984 til 1987, som den første ordføreren fra Arbeiderpartiet etter kommunesammenslåingen i 1964.

Han kom fra Ansnes på Hitra. Han seilte vel 20 år i utenriksfart som skipskokk. I 1970 etablerte han sin egen serveringsvirksomhet i Hitra herredshus, som han drev frem til han ble ordfører.

Han ble første gang valgt i kommunestyret i 1971. Han var leder i Hitra arbeiderparti i åtte år og leder for Ansnes og Fillan arbeiderlag.

Jegtvik ble valgt til ordfører gjennom et valgteknisk samarbeid mellom Arbeiderpartiet, Rød Valgallianse, Sosialistisk Venstreparti og Fremskrittspartiet, samt Upolitisk liste og Upolitisk liste for Fjellværøy/Ulvøy (Øylista). De upolitiske listene ville prioritere Fjellværøyforbindelsen foran Hitratunnelen i byggeprosjektet Fastlandsforbindelsen Hitra–Frøya. Brusaken avgjorde ordførervalget og sikret de lokale politiske beslutningene for prosjektet. Jegtvik stilte ikke til gjenvalg i 1987.

## Referanser
Kevin Curren

**Kevin Melvyn Curren** (født 2. mars 1958 i Durban i Sør-Afrika) er en tidligere profesjonell tennisspiller.

Han ble profesjonell i 1979 og i 1983 nådde han semifinalen i Grand Slam-turneringen Wimbledon. Der tapte han mot den useedede Chris Lewis fra New Zealand som dermed ble den syttende useedede spilleren som har gått til finalen i Wimbledons lange tennishistorie. 

I 1984 nådde han finalen i Australian Open men Curren tapte finalen mot svenske Mats Wilander som vant med 6-7, 6-4, 7-6, 6-2.

I 1985 var Curren på nytt i en Grand Slam-finale, denne gangen var det i Wimbledon. På veien til finalen beseiret han store tennisnavn som Stefan Edberg, John McEnroe og Jimmy Connors. Men i finalen tapte han mot den unge Boris Becker som vant med 6-3, 6-7, 7-6, 6-4 og Becker ble med sine 17 år den yngste mannlige Grand Slam-vinneren gjennom tidene. 

Curren lyktes aldri å vinne noen Grand Slam-tittel i singel men han vant fire i double, 
i 1981 vant han US Open mixed double og i 1982 vant han Wimbledons mixed doubles og både double for menn og mixed double i US Open.

Curren ble i slutten på 1984 eller i begynnelsen av 1985 amerikansk statsborger og han trakk seg fra den profesjonelle tennisen i 1993. 
 
I løpet av sin tenniskarriere vant han 5 single- og 26 doubleturneringer og som best var han nummer fem på rankinglisten over verdens beste tennisspillere i single og nummer tre for doublespillere. 

## Grand Slam-titler
*  **[[US Open (tennis)|US Open]]:**
** Mixed double:  1981 (sammen med Anne Smith) 
** Mixed double:  1982 (sammen med Anne Smith) 
** Double menn: 1982 (sammen med Steve Denton)
*  **[[Wimbledon (tennis)|Wimbledon]]:**
** Mixed double: 1982 (sammen med Anne Smith beseiret han John Lloyd/Wendy Turnbull med  2-6 6-3 7-5 i finalen)

## Referanser


## Eksterne lenker
*
Kuttainen

**Kuttainen** er et gammelt tettsted i Kiruna kommune i Norrbottens län i landskapet Lappland i Sverige. I 2020 hadde tettstedet 211 innbyggere.

Stedet Kuttainen i nordligste Lappland ligger ved Muonioälven ved finskegrensen i Kiruna kommune i Norrbottens län, ca. 20 km sydøst for Karesuando og ca. 200 km nord for polarsirkelen. I Kuttainen har det vært mye jordbruksdrift og det er sterkt preget av kristne idealer der gamle tradisjoner fortsatt lever. 

Stedet ble grunnlagt i 1660 av Per Hindersson Aasa fra Juoksengi og bar da navnet **Tullinkisuando**. Per Eriksson Kuttainen fra Haapakylä, som ble husbonde på nybygget ved 1660-tallets slutt, ga stedet sitt nåværende navn. En stor del av stedets befolkning nedstammer fra Per Eriksson Kuttainens svigersønn, namndsmannen Anders Andersson Karist-Kuttainen.

## Referanser
Lilo og Stitch (film fra 2002)

***Lilo og Stitch*** er en amerikansk animert eventyrfilm og science fiction-komedie for barn fra 2002 produsert av Disney-konsernet. Filmen handler om et lite romvesen som flykter fra sin hjemplanet og ender opp hos et foreldreløs søskenpar på Hawaii.

Filmen er den 41. i rekken av Disneys klassikere.

Den har fått tre oppfølgere, der de to første ble lansert på video og den siste på TV. I tillegg har det blitt laget tre TV-serier, der den første, *[[Lilo og Stitch: Serien]]*, følger handlingen etter den andre filmen. Siden fulgte en japansk og en kinesisk serie.

## Handling
Lilo er en liten jente som bor på Hawaii sammen med storesøsteren Nani. Hun har ingen ordentlige venner og føler seg ensom. Derfor vil Nani skaffe en venn til Lilo. På en planet langt unna jorden lager Jumba eksperiment 626. Jumba blir tiltalt for å ha laget illegale, uregistrerte monstre og blir sendt i fengsel. 626 rømmer med et romskip og ender opp på jorden, nærmere bestemt på Hawaii. Lilo og Nani adopterer 626 da de tror at han er en hund. 626 må også late som han er hund siden Jumba har fått tillatelse til å reise til jorden å fange ham. Lilo gir ham navnet Stitch. Stitch gjør hverdagen mye vanskeligere for dem, men Lilo lærer Stitch å bli en flink hund. Det Lilo ikke vet er at Stitch er resultatet av et farlig genetisk eksperiment fra planeten Turo. 

## Om filmen
*Lilo & Stitch* ble en publikumsuksess. Den innbrakte $273,1 millioner på verdensbasis, hvorav $145,8 i USA og havnet på 14. plass over de mest innbringende filmene i USA i 2002.

Produksjonskostnadene var på $80 millioner.

Den ble godt mottatt av anmelderne, noe som gjenspeiles i at den har fått 86 % på Rotten Tomatoes.

Den vant én Annie Award (beste stemmeskuespiller).

## Stemmer

## Se også

* *[[Stitch! Eksperiment 626]]*
* *[[Lilo og Stitch 2]]*
* *[[Leroy og Stitch]]*

## Referanser


## Eksterne lenker
* 
*
Snaps

**Snaps** er en opprinnelig dansk/svensk/tysk betegnelse (*snapps/snaps/schnaps*) på  krydret brennevin som man i Norge kaller *[[akevitt]]*. Snaps, som egentlig betyr munnfull eller slurk, er også blitt en del av norsk språk.

De Danske Spritfabrikker i Ålborg lagerfører for tiden 13 forskjellige typer av brennevin. Av disse kalles 5 for snaps. Produksjonstiden er stort sett kortere enn for de fleste norske. Mange av krydderplantene som brukes, vokser rundt Limfjorden.

I tillegg produseres snapser til kroer og hoteller som er med i de såkalte snapserutene.

Den tidligere danske riksantikvar og direktør for nasjonalmuseet Peter Vilhelm Glob har skrevet en bok (Brennevinsboken) om å lage sine egne snapser.

Danskene bruker snaps som tilbehør til sildebord, og ellers sammen med øl til det meste av mat.

Vinmonopolet fører for tiden (2010) 3 norskproduserte snapser:
* Den lille skarpe, en urtesnaps med rosenrot og pors
* Lierdrammen eple, en fruktsnaps med eplesmak
* Lierdrammen plomme, en fruktsnaps med plommesmak

## Referanser
Lugnarohaugen

**Lugnarohaugen** er en svensk gravhaug fra yngre bronsealder. Den ligger ved Lugnaro, et torp (husmannsplass) ved Hasslöv, 10&nbsp;km sør for Laholm i Halland. Graven kalles for et «skjult steinskip» ved at en skipsformet steinsetning er dekket med en kappe av jord og torv.

Lugnarohaugen ble lenge misligholdt, men på initiativ fra presten Victor Ewald i Östra Karup ble haugen gravd ut og undersøkt i 1926&ndash;1927. Under en kjernerøys midt i haugen fant man en 8 meter lang skipsformet steinsetning. I «skipet» lå en steinkiste med brente bein fra menneske og sau, samt tre små bronsegjenstander fra rundt 700-500 f.Kr.; en unik miniatyrdolk, en pinsett og en syl. Utenfor denne graven fant man ytterligere to andre graver som antagelig var blitt anlagt senere - såkalte sekundærgraver. Til sammen er det funnet levninger av fire personer i haugen.

Antagelig var bakken blitt rettet ut før skipssetningen ble reist, antakelig på det stedet der likbålet hadde stått, før haugen ble lagt over. I første omgang ble to mennesker gravlagt, deretter ble velvet reist over skipet og dekket med jord og gresstorv. I andre omgang ble det begravd ytterligere to mennesker. Det er mulig at det finnes flere rester av flere graver i den skadde delen av haugen.

En moderne tunnel gjør det mulig å komme inn haugen og se på steinskipet. Det finnes også mange andre fortidsfunn i samme område. I Lugnaro finnes det en liten utstilling om utgravningene.

## Litteratur
*Lennart Lundborg, *Lugnarohögen*, Stockholm 1974, 

## Eksterne lenker
* Engelsk nettsted for megalittkultur med bilder og vegbeskrivelse
Travancore

**Travancore** var et fyrstedømme som i 1956 ble sammenslått med fyrstedømmet Cochin og delstaten Malabar for å danne den  indiske delstaten Kerala.
Fylkesvei 1436

**Fylkesvei 1436** går mellom Damtjern i Lier og Holmen i Asker.

Strekningen ble fastlagt 2019, og består av de tidligere fylkesvei 16 (Buskerud) og fylkesvei 203 (Akershus).

## Kommuner og knutepunkter

## Referanser



## Eksterne lenker
* Vegvesenets vegkart
*
Jens Salumäe

**Jens Salumäe** (født 15. mars 1981 i Tallinn) er en estisk tidligere skihopper og kombinertløper. Han tok ingen internasjonale troféer, men er likevel en av Estlands mest meritterte skihoppere.

Han begynte som kombinertløper, og debuterte internasjonalt i OL i Nagano i 1998, der han ble nummer 39 i den individuelle konkurransen (normalbakke/15 km) og nummer 11 (sist) med Estland i lagkonkurransen (normalbakke/4 x 5 km). Han deltok i VM i 1999 og 2001, med 17.-plass på sprinten (stor bakke/7,5 km) i Lahtis i 2001 som beste resultat. I verdenscupen var hans beste plassering 15.-plass på normaldistanse (stor bakke/15 km) i Liberec 19. januar 2002. Sammenlagt i verdenscupen ble han nummer i sesongen 2000/01. I B-verdenscupen ble han nummer 3 i sesongen 2001/02.

I OL i Salt Lake City i 2002 deltok han både i kombinert og speselt hopp. Han ble nummer 37 og 40 på sprint (stor bakke/7,5 km) og normaldistanse (normalbakke/15 km) og nummer 49 i storbakke spesialhopp.

Fra og med senvinteren 2002 gikk han over til spesielt hopp. I verdenscupen i spesielt hopp debuterte han med 29.-plass i Kuusamo 30. november 2002. Sin beste individuelle plassering i verdenscupen fikk han samme sted med 21.-plass 29. november 2003. Sammenlagt i verdenscupen ble han nummer 59 i sesongen 2005/06. Han ble nummer 30 i FIS-cupen i 2007/08.

Jens Salumäe deltok i hopp i VM i 2005 og 2007, med 37.-plass i normalbakken i Oberstdorf i 2005 som beste resultat. I OL i Torino (Pragelato) i 2006 ble han nummer 23 i storbakken og nummer 32 i normalbakken. Han var med i VM i skiflyging i 2004 og 2006, med 25.-plass i Planica i 2004 som beste plassering.

Han la opp etter 2007/08-sesongen.

### Sammenlagtplasseringer i verdenscupen

## Referanser


## Eksterne lenker
*
NS Kamporganisasjon

**Nasjonal Samlings Kamporganisasjon**, forkortet **NSKO** og **KO**, var en særorganisasjon for de ivrigste partimedlemmene i det norske nazistpartiet Nasjonal Samling (NS), opprettet i 1936.

NSKO besto av NS-medlemmer som hadde avlagt skriftlig troskapsed til partilederen Vidkun Quisling, og var mer en medlemsliste over dedikerte NS-medlemmer enn en organisasjon. Man kunne ikke søke om medlemskap, man ble spurt om å bli med. I 1940 hadde NSKO 675 medlemmer, og 8. mai 1945 var det nærmere 6&nbsp;000 medlemmer.

Fra oktober 1940 til juli 1941 ble organisasjonskontoret ledet av Harald Franklin Knudsen (1905–1976),  Quislings privatsekretær fra aprildagene 1940. Han sluttet i NSKO da han vervet seg i Waffen-SS, og fikk i 1942 permisjon derfra da han ble generalsekretær i Norges Rederforbund.

## Referanser
Jo Strømgren

**Jo Strømgren** (født 1970) er en norsk danser, koreograf og regissør. 

Strømgren debuterte som koreograf i 1994 med oppsetningen *Rechts-Links*, etter å ha fullført fire år ved Statens Balletthøgskole (tre år med dans og ett år koreografi). I 1996 innledet han et treårig engasjement som danser og koreograf med Carte Blanche i Bergen. I 1998 startet han sitt eget dansekompani, *[[Jo Strømgren Kompani]]*. Han vakte oppsikt med balletten *A Dance Tribute to the Art of Football* i 1998, som ble oppført i en rekke land. Som frilans koreograf har han skapt forestillinger for flere andre kompanier, deriblant Den Norske Nasjonalballett, Ballet de l’Opera National du Rhin, Wiener Statsopernballett, Conservatoire National Superieur de Paris, Cloud Gate Ensemble, og Repertory Dance Theatre Utah. Etter hvert har han også hatt flere engasjement som teaterregissør, blant annet ved Den Nationale Scene, Trøndelag Teater, Torshovteatret, Nationaltheatret, Statens teaterhøgskole og Teaterhögskolan i Stockholm. Som manusforfatter har han fått satt opp flere teaterstykker.  

I 2013 ble han huskoreograf for Nasjonalballetten. Han har integrert figurteater i flere av sine danseproduksjoner. I 2013 satte han opp *Oslolosen* som en ren dukketeaterproduksjon på Torshovteatret. Dette var en forestilling for barn basert på Harald Eias rollefigur *[[Oslolosen]]* fra NRKs humorserie *[[Uti vår hage|Uti vår hage 2]]*. 

Hans aktivitet som frilans koreograf og regissør inkluderer blant annet stykker som *[[Lille Eyolf]]*, *[[Jorden rundt på 80 minutter]]*, *[[Et Dukkehjem]]* *[[A Dance Tribute to the Art of Football]]* og *Polaroid*. Han var også manusforfatter på spillefilmen *[[Mot Moskva]]* fra 2003, samt de danserealterte kortfilmene *Naboen* (2010) og *Closed* (2017).  

Strømgren har gjennom flere år hatt en engasjement for å bringe nye publikumsgrupper inn i teateret, som ved å kombinere fotball og ballett, og ved samarbeidet med breakdance-gruppen Absence Crew (2019). Han har også arbeidet for å bringe dans ut til ungdom gjennom den kulturelle skolesekken og for å bringe dans ut i Europa.

## Priser og utmerkelser
I 2002 fikk Strømgren Heddaprisen for forestillingen *There*. I 2010 fikk han Gullrosen i klassen Arts Documentary & Performing Arts for kortfilmen *Naboen*, som han regisserte sammen med Stein-Roger Bull. Det var også Strømgren som skrev manus til filmen.

I 2009 mottok han Trondheim kommunes kulturpris, i 2015 Telenors kulturpris og i 2023 Anders Jahres kulturpris.

## Referanser


## Eksterne lenker
* Jo Strømgren kompani 
*
Svartkulp kraftverk

**Svartkulp kraftverk**  er et  vannkraftverk ved Svartkulp på Røldalsfjellet i Sauda kommune i Rogaland. 

Kraftverket utnytter fallet på 50 meter fra Svartavatnet til Svartkulp. Svartavatnet reguleres mellom 827 og 789 moh.

Her var fra før en enkel tappetunnel for overføring av vann. En ny tunnel ble laget for å overføre dette vannet til kraftverket.

Produksjonen startet i 2001 og midlertidig årsproduksjon er 21 GWh. Installert effekt er 4 MW.

Verket inngår i Saudautbyggingen.

Kraftverket driftes av Saudefaldene AS, og deler av fallrettighetene leies av Statkraft ettersom staten har benyttet hjemmfallsretten.

## Referanser


## Kilder
* 
* NVE vannkraftdatabase
* Store Norske - AS Saudefaldene
* Haugesunds Avis: Svartkulp kraftstasjon i drift
Dmitrij Vasiljev (skihopper)

**Dmitrij Viktorovitsj Vasiljev** (russisk Дмитрий Викторович Васильев, født 26. desember 1979 i Ufa) er en russisk skihopper.

Vasiljev ledet normalbakkerennet under vinter-OL 2006 i Torino etter første omgang, men endte på 10.-plass. Hans beste plassering i verdenscupen er 2.-plass, dette resultatet har han prestert tre ganger (Garmisch-Partenkirchen i hoppuka 2001, Lillehammer/Lysgårdsbakken i mars 2009 og Kuusamo i desember 2012. I tillegg til disse tre andreplassene har Vasiljev seks tredjeplasser i fra verdenscupen. Dermed har han vært på pallen 9 ganger totalt.

Vasiljevs beste sluttplassering i verdenscupen var i 2008/09-sesongen da han kom på en 5.-plass totalt med 845 poeng.

Hans to beste plasseringer i Ski-VM var i Sapporo hvor han endte på 7.-plass i stor bakke. Den samme plasseringen fikk han i Liberec, dette var også i stor bakke.

Vasiljev ble tatt for doping og diskvalifisert vinteren 2001 etter at han ble nummer to i hoppukerennet i Garmisch-Partenkirchen; han testet positivt på furosemid. Han ble utestengt i to år fram til 4. januar 2003.  Som følge av utestengelsen gikk Vasiljev glipp av Vinter-OL i Salt Lake City i 2002.

I 2010 ble Vasiljev skadet i kneet under trening før et verdenscuprenn i Kulm, dermed gikk han glipp av nok et OL, denne gang Vancouver.
15. februar 2015 hoppet Vasiljev 254 meter under kvalifiseringen til skiflygingsrennet i Vikersund, men greide ikke å stå på dette, som ville vært ny verdensrekord.

## Sammenlagtplasseringer i verdenscupen

## Referanser


## Eksterne lenker
* 
* CBS Sports:Vassiliev banned two years for doping
Hans I. Kleven

**Hans Ingemann Kleven** (født 1. juni 1926 i Skui i Bærum, død 28. juli 2014) var en norsk jurist og formann for Norges Kommunistiske Parti.

## Biografi
Hans I. Kleven ble medlem av partiet i 1945, og i 1948-1949 var han student ved den såkalte Karl Marx-skolen i den okkuperte tyske øst-sonen (SBZ), det som snart ble DDR. Han ble imidlertid ekskludert fra NKP i 1950, i kjølvannet av oppgjøret partiet gjorde med Peder Furubotn.

I 1954 ble han tatt til nåde igjen. Han ble sentralstyremedlem i 1961, men gikk ut av sentralstyret som medlem av mindretallet rundt *[[Friheten]]s* redaktør Jørgen Vogt i mars 1967. Kleven og hans meningsfeller gjorde dette i protest mot Reidar T. Larsens fløy. Sammen med andre sentralstyremedlemmer forlot Kleven sentralstyremøtet. Disse la i tillegg ned vervene sine. Ingen av dem ble ekskludert, men på det ekstraordinære landsmøtet i 1968 ble det vedtatt en «kameratslig korreks» mot Kleven og de som hadde støttet ham.

I forbindelse med dannelsen av Sosialistisk Venstreparti støttet Kleven flertallet rundt Martin Gunnar Knutsen, og i 1976 ble han nestformann, og i 1982 ble han formann for partiet. I 1987 takket han av, men ble sittende i ledelsen frem til 1990. I kjølvannet av Sovjetunionens sammenbrudd trakk Kleven seg ut av aktiv partipolitikk, men var fortsatt aktiv i studiegruppen Marxistisk Forum.

Kleven ble ansett som en sentral marxistisk teoretiker i Norden og deltok i 2010 som foreleser og skribent i forbindelse med Marxistisk Forums «Skole i marxisme».

## Bøker

* *Fiskerne: Deres problemer og framtid – Fiskerispørsmålet i Norge* (1959)
* *Er Norge til salgs: Norges nasjonale suverenitet – paragraf 93 og fellesmarkedet* (1961) 
* *Klassestrukturen i det norske samfunn* (1965)
* *Vår Strategi* (1974)
* *Vår Partiteori* (1975)
* *Den herskende klasse* (3 bind, 1975-77)
* *Den vitenskapelige-tekniske revolusjon* (1980)
* *Kriser og arbeidsløshet – hvorfor?* (1984)
* *Ny teknologi: For hvem og for hva? – mennesket og arbeidsmidlet* (1988)
* *Parti i flammer* (2 bind, 1991)
* *Klassesamfunnet* (1998)
* *Norrøn arverett og samfunnsstruktur* (2001)
* *Odelsretten: Bare en levning fra ættesamfunnet?* (2004)
* *Føydalismen i Vest Europa* (2005)
* *Føydalismen i Danmark og Norge* (2005)
* *Hva og hvorfor: Fra Lenin til Stalin* (2007)
* *Prahavåren: et førtiårsminne* (2008)
* *Veien(e) til sosialisme: Marxistisk strategitenkning (2009)
* *Hva og hvorfor: Fra stagnasjon til perestrojka* (2010)
* *Hva og hvorfor: Fra perestrojka til oppløsning'' (2010)

## Referanser


## Litteratur
* Gunhild O. Lurås: Kamerater? : striden om Norges kommunistiske parti 1963-1967, Hovedfagsoppgave i historie, UiO 2002.
Ivan VI av Russland

**Ivan VI av Russland** (russisk: Иван VI; Иван Антонович, *Ivan Antonovisj*; født 23. august 1740, død 16. juli 1764) ble utropt som keiser av det russiske keiserdømmet fra oktober til 1740 til desember 1741 mens han var et nyfødt barn, men kom aldri til faktisk å regjere.

Han ble etter Jelizaveta Petrovnas maktovertakelse i 1741 som toåring internert på festningen Oresjek, ved Sjlisselburg. Her vokste han opp i fangenskap og i dyp hemmelighet, med forbud mot å få lære å lese og skrive. Han overlevde Jelizavetas styre, men ble drept like etter Katarina IIs maktovertakelse, etter at en av vaktene hadde fått vite hans identitet og prøvde å få ham løslatt.

## Referanser


## Litteratur
* Bain, Robert Nisbet (1897): *The Pupils of Peter the Great*, London
* Semevsky, Mikhail (1866): *Ivan VI Antonov’ich*, St. Petersburg, på russisk
Dalvatn kraftverk

**Dalvatn kraftverk**  er et  vannkraftverk ved Dalvatnet i Sauda kommune i Rogaland. 

Kraftverket utnytter et fall på 190 meter mellom Holmavatnet og Dalvatnet. Holmavatnet er oppdemmet og reguleres mellom 743 og 719 moh.

Kraftverket ble opprinnelig bygget i 1922 under navnet Sauda II og hadde da en installert effekt på 15 MW. 

I 1978 ble den gamle stasjonsbygningen revet og en ny reist. Installert effekt økte da til 24 MW.

I 2006 startet produksjonen i en ny kraftstasjon ved siden av den gamle. Det ble installert en francisturbin på 10 MW og vannveien er nå en tunnel i fjell. Den gamle rørgaten skal rives.

Kraftverket driftes av Saudefaldene AS, og deler av fallrettighetene leies av Statkraft ettersom staten har benyttet hjemfallsretten.

## Referanser


## Kilder
* 
* NVE vannkraftdatabase
* Store Norske - AS Saudefaldene

## Eksterne lenker
* Dalvatn kraftverk på Veidekkes nettsider
Anders Järryd

**Anders Järryd** (født 13. juli 1961 i Lidköping i Västergötland) er en tidligere profesjonell svensk tennisspiller. 

Järryd ble profesjonell tennisspiller i 1980 og han vant åtte single- og 59 doubleturneringer i løpet av sin tenniskarriere. Han vant aldri noen Grand Slam-tittel i single, men i double vant han åtte. Han var som best nummer fem (22. juli 1985) på rankingen over verdens beste mannlige singlespillere og (12. august 1985) toppet han listen som verdens beste doublespiller. 

Han vant sin første double-turnering i 1985 i French Open da han sammen med sin landsmann Hans Simonsson beseiret paret Mark Edmondson / Sherwood Stewart med 7-6, 6-4, 6-2. Järryd vant også samme turnering i 1987 og 1991 da sammen med John Fitzgerald fra Australia.

I 1987 vant han doubleturneringene i både Australian Open og US Open begge gangene sammen med Stefan Edberg. Han vant også doubletittelen i Wimbledon i 1989 og 1991 da i par med John Fitzgerald. Han vant en bronsemedalje sammen med Stefan Edberg i doubleturneringen under Sommer-OL 1988 i Seoul.

Järryd beste plassering i en ''grand slam''-turnering i single kom i 1985 da han nådde semifinalen i Wimbledon. 
 
Järryd var med på det svenske Davis Cup-laget i årene 1981&ndash;93 og han spilte totalt 53 Davis Cup-kamper og vant 36.  

## OL-medaljer
* OL 1988  Seoul - bronse i tennis (double herrer, sammen med Stefan Edberg).

## Grand Slam-titler
*  **[[French Open]]:**
** Double menn: 1983 (sammen med Hans Simonsson) 
** Double menn: 1987 (sammen med Robert Seguso)
** Double menn: 1991 (sammen med John Fitzgerald)
*  **[[Australian Open]]:**
** Double menn: 1987 (sammen med Stefan Edberg)
*  **[[Wimbledon (tennis)|Wimbledon]]:**
** Double menn: 1989 (sammen med John Fitzgerald)
** Double menn: 1991 (sammen med John Fitzgerald)
*  **[[US Open (tennis)|US Open]]:**
** Double menn: 1987 (sammen med Stefan Edberg) 
** Double menn: 1991 (sammen med John Fitzgerald)

## Referanser


## Eksterne lenker
*
Fylkesvei 201 (Akershus)

**Fylkesvei 201 i [[Akershus]]** gikk mellom Holmen og Sjøengen i Asker. Veiens lengde var 3,3 km.

Veien har blitt del av  (2013).

## Kommuner og knutepunkter

*  Holmen
*  fra Billingstadsletta til Billingstad (1,6 km) →  til  Jong i Bærum
*  Slependkrysset
*  bare avkjørsel fra nord
* Arm Slependveien fra Sjøengen (0,1 km) →  til  Bjørnegård i Bærum
* fra Sjøengen til  Sandvika i Bærum

## Referanser
Trubadur

En **trubadur** var en sørfransk (provençalsk) høvisk kjærlighetsdikter og til dels -sanger i middelalderen (ca. 1150–1300). Ifølge tradisjonen var hertug Vilhelm IX av Aquitaine den første trubadur, og hadde sin blomstringstid i Provence i 1150-1250. Han var inspirert av den erotiske metafysikken i datidens kirkehymner, men også naturlyrikk og livsgleden er faste temaer.

Ordet «trubadur» brukes i dag også alminnelig om en visesanger, eksempelvis er tittelen på Jan Eggums andre album *[[Trubadur (album)|Trubadur]]* (1976).

## Livsform og diktning

Trubadurene levde og virket som sangere i Oksitania, Catalonia og Italia mellom år 1200 og 1500. De var ofte adelsmenn av herkomst som ofret seg for sangen og diktningen. Mange av dem vandret over store avstander, og de førte med seg nyheter og kulturell fornyelse.  I alt kjenner vi navnet på cirka 400 trubadurer, og det er bevart om lag 3000 dikt etter dem. Som den første trubaduren regnes gjerne hertug Vilhelm IX av Akvitania (Guillaume d'Aquitaine) (1071–1127), og det sørlige Frankrike som trubadurdiktningas utspring og kjerneområde.

Trubadurenes tekster handler for en stor del om ridderlig kjærlighet, og trubadurdiktninga hører avgjort med til høymiddelalderens høviske diktning. Tekstene kan virke stereotype i dag, men med melodi og framført med intensitet, sto de for noe nytt som i samtida ble sterkt etterspurt.

Mens den høviske kjærligheten som er trubadur&shy;diktningens emne, hadde vært på moten i aristokratiske kretser i Frankrike gjennom hele 1100-tallet, går trubadurdiktningens versformer tilbake på kirkelig hymnediktning. På 1100-tallet skjedde det en fornyelse av den religiøse hymnediktninga i Akvitania, både tekstlig og melodisk. Også stilistisk viser hymnediktninga og trubadurdiktene mange fellestrekk.

Trubadurens idealkvinne var en *domina*, en herskerinne, som man underkastet seg for å tjene. Poesien som vokste fram av dette, regnes som den første seriøse diktning siden antikken som lovpriste kjærlighet til en jordisk kvinne som noe like forpliktende og viktig som sjelens frelse. Bare jomfru Maria blant jordens kvinner var verd en slik dyrkelse. Derfor endte mange trubadurer i kloster som bot for å ha lovprist noe så verdslig. En av dem, Folco, omtales i Dantes *[[Guddommelige komedie]]*, der trubaduren er i paradis fordi han i tide snudde seg bort fra den jordiske kjærlighet.

## Etymologi
Opphavet til ordet er omdiskutert. Noen vil føre opphavet tilbake til det arabiske *tarrab*, «å synge». Andre mener at det kommer fra det provençalske verbet *trobar*, som betyr «komponere», «finne (opp)». Dette ordet går igjen tilbake til vulgærlatin *tropare*, som er verbet til substantivet *tropus* – «trope». Følgelig skulle det franske *trouver* opprinnelig bety «å finne opp en trope». «Trope» var i middelalderen – foruten det retoriske eller litterære begrepet trope – også betegnelsen på en hymne skapt på grunnlag av liturgiske tekster.

## Se også
*Høvisk litteratur
*Minnesang
*Kobzar
*Skald

## Fotnoter

## Referanser


## Eksterne lenker
* Trubadurdiktning; fra Bibliotekarstudentens nettleksikon om litteratur og medier (pdf-fil)
Laura Esquivel

**Laura Esquivel** (født 30. september 1950 i Mexico by) er en meksikansk forfatter. Hun har tidligere skrevet for barneteater og manuskript for kinofilmer. Hun er mest kjent for *Como agua para chocolate*, som også er filmet.

## Utgitte bøker
* *Como agua para chocolate* (1989); norsk utgave *Hjerter i chili* (1991)
* *La ley del amor* (1995); norsk utgave *Kjærlighetens lov* (1997)
* *Íntimas suculencias* (1998)
* *Estrellita marinera* (1999)
* *El libro de las emociones* (2000)
* *Tan veloz como el deseo* (2001)
* *Malinche* (2006)
* *A Lupita le gustaba planchar *(2014)

## Referanser

## Eksterne lenker
* 
* 
*
Hurra Torpedo

**Hurra Torpedo** er et norsk rockeband med folk fra musikerkollektivet Duplex Records med en rytmeseksjon som spiller på kasserte eller utrangerte hvitevarer i stedet for trommer. 

## Historie
Hvitevarerock er blitt et begrep for rock der hvitevarer som frysebokser, kjøleskap og varmtvannsberedere er en del av instrumenteringen. I Norge er Hurra Torpedo den største (og muligens eneste) eksponenten for denne spesielle sjangeren. Hurra Torpedo består av kjente norske rockere og komikere; flere av dem er også er kjent fra andre norske rocke-/hardrockband (med andre band tilknyttet Duplex Records) der humor brukes som en del av det musikalske uttrykket.

Den 2. januar 2013 kunngjorde bandet i sin blogg at Hurra Torpedo var oppløst og nedlagt «av helsemessige årsaker.»

I 2016 gjorde bandet comeback, og har siden gitt ut flere digitale singler.

## Medlemmer
* Farbror Blå - Egil Hegerberg – bassgitar, gitar, vokal
* Farbror Blå - Kristopher Schau – perkusjon, vokal
* Farbror Blå - Aslag Guttormsgaard – perkusjon, gitar, vokal

## Diskografi
### Studioalbum
* : *To håndfaste burgere* (kassett, Duplex Records)
* : *[[Kollossus of Makedonia]]* (CD, Duplex Records)

### EP og spesialalbum
* : *Stockholm* (7" vinyl, Smut Records)
* : *Total Eclipse of the Heart* (EP, CD, Duplex Records)
* : *World Tour 2010 – Live at Rockefeller Music Hall* (Konsertalbum)

### Singler
* : «Den Store Bulkedagen»
* 2016: «We're Not Dead (We Just Smell Bad)»
* 2016: «We Fuck You With Music»
* 2016: «Nehez Kell Erten»

I tillegg deltok Egil Hegerberg og Aslag Guttormsgaard under navnet Hurra Torpedo som studiomusikere på Hanne Hukkelbergs plate *[[Blood from a Stone]]* fra 2009.

## Se også
* Bare Egil Band
* Black Debbath
* The Cumshots
* Gartnerlosjen
* Reidar Roses Orkester
* Thulsa Doom
* Aasen

## Referanser


## Eksterne lenker
* 
*
Combs–Hehl Bridge

**Combs–Hehl Bridge** er en dobbel motorveibro for Interstate 275 over elven Ohio, og forbinder Cincinnati i Ohio med Campbell County i Kentucky. Broen spenner 219 meter, og den totale lengden på hver bro er 460 meter. Broen er oppkalt etter Bert T. Combs og Lambert Hehl. Broen ble åpnet i desember 1979.

## Referanser